ประกาศสภาการสาธารณสุขชุมชน
เรื่อง หลักเกณฑ์ วิธีการและเงื่อนไขในการกำหนดคุณสมบัติของผู้ขอต่ออายุใบอนุญาต
เป็นผู้ประกอบวิชาชีพการสาธารณสุขชุมชน พ.ศ. ๒๕๖๗

อาศัยอำนาจตามความในข้อ ๑๒ แห่งข้อบังคับสภาการสาธารณสุขชุมชน ว่าด้วยการขึ้นทะเบียน
การออกใบอนุญาต อายุใบอนุญาต การต่ออายุใบอนุญาต การออกใบแทนใบอนุญาต และเรื่องอื่น ๆ
ที่เกี่ยวกับใบอนุญาตเป็นผู้ประกอบวิชาชีพการสาธารณสุขชุมชน พ.ศ. ๒๕๖๗ สภาการสาธารณสุขชุมชน
โดยความเห็นชอบของคณะกรรมการสภาการสาธารณสุขชุมชน ในคราวประชุมครั้งที่ ๒/๒๕๖๗
เมื่อวันที่ ๒๒ มกราคม ๒๕๖๗ จึงออกประกาศไว้ว่า ดังต่อไปนี้

ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๒ ในประกาศนี้

“ใบอนุญาต” หมายความว่า ใบอนุญาตเป็นผู้ประกอบวิชาชีพการสาธารณสุขชุมชน
ของสภาการสาธารณสุขชุมชน

“ผู้ประกอบวิชาชีพ” หมายความว่า บุคคลซึ่งได้ขึ้นทะเบียนและรับใบอนุญาตเป็นผู้ประกอบวิชาชีพ
การสาธารณสุขชุมชนจากสภาการสาธารณสุขชุมชน

“การศึกษาต่อเนื่อง” หมายความว่า การศึกษาและหรือการอบรมที่มีเป้าหมายเพื่อพัฒนาศักยภาพ
ผู้ประกอบวิชาชีพการสาธารณสุขชุมชน และให้มหาวิทยาลัยมหิดลกิจกรรมเพื่อเพิ่มพูนความรู้
ความสามารถทางวิชาชีพหรือวิชาการ หรือมีส่วนร่วมในการพัฒนาบุคลากรหรือพัฒนาวิชาชีพ

“ศูนย์การศึกษาต่อเนื่อง” หมายความว่า ศูนย์การศึกษาต่อเนื่องวิชาชีพการสาธารณสุขชุมชน
“หลักสูตร” หมายความว่า หลักสูตรการศึกษาต่อเนื่องที่มีระยะเวลาในการศึกษาหรืออบรม
ไม่เกิน ๔ เดือน

“หน่วยคะแนน” หมายความว่า จำนวนนับของกิจกรรมการศึกษาต่อเนื่อง ซึ่งต้องคำนวนอย่างแน่นอน
ตามเกณฑ์ที่สภาการสาธารณสุขชมนครกำหนด

“สถาบัน” หมายความว่า อิงค์กรหรือหน่วยงานที่ทำหน้าที่เป็นสถาบันเพื่อจัดการศึกษา
ต่อเนื่อง

๓.๔ ได้รับการอบรมหลักสูตรการสาธารณสุขเฉพาะทาง สาขาต่าง ๆ ที่สภา
การสาธารณสุขชุมชนกำหนดโดยมีระยะเวลาไม่น้อยกว่า ๔ เดือน

ข้อ ๔ กิจกรรมการศึกษาต่อเนื่องตามข้อ ๓ จะต้องเป็นกิจกรรมที่ได้ดำเนินการระหว่าง
วันที่ได้รับใบอนุญาตหรือระหว่างวันที่ได้ต่ออายุใบอนุญาตในแต่ละครั้ง และมีหลักฐานมาแสดง
เพื่อการต่ออายุใบอนุญาต ดังต่อไปนี้

๔.๑ ผู้ที่ได้รับการเพิ่มพูนความรู้ ความสามารถทางวิชาชีพหรือวิชาการ
จะต้องลงทะเบียน และเข้าร่วมกิจกรรมตลอดระยะเวลาของสถาบันที่ศูนย์การศึกษาต่อเนื่องรับรอง
เป็นผู้จัดหรือตามที่ศูนย์การศึกษาต่อเนื่องกำหนด

๔.๒ ผู้ที่มีส่วนร่วมในกิจกรรมการพัฒนาบุคลากร หรือพัฒนาวิชาชีพ
จะต้องมีหลักฐานข้อมูลเกี่ยวกับการทำกิจกรรมนั้น ๆ นับแต่วันที่การกระทำกิจกรรมนั้นสิ้นสุดลง

๔.๓ ผู้ที่กำลังศึกษาหรือสำเร็จการศึกษาในหลักสูตรการศึกษาวิชาชีพการสาธารณสุขชุมชน
ในระดับบัณฑิตศึกษา (ปริญญาโท ปริญญาเอก) จะต้องมีหลักฐานการเข้าศึกษาหรือหลักฐาน
การสำเร็จการศึกษาหรือหนังสือรับรองจากสถาบันการศึกษา

๔.๔ ผู้ที่เข้าอบรมหลักสูตรการสาธารณสุขเฉพาะทาง สาขาต่างๆ จะต้องมีหลักฐาน
การเข้าอบรม หรือหนังสือรับรองจากสถาบันจัดอบรมที่ศูนย์การศึกษาต่อเนื่องรับรอง

ข้อ ๕ กิจกรรมตามข้อ ๔ ที่จะใช้เป็นหลักฐานในการต่ออายุใบอนุญาต จะต้องได้รับ
หน่วยคะแนนจากศูนย์การศึกษาต่อเนื่องไม่น้อยกว่า ๕๐ หน่วยคะแนนมาแสดง ทั้งนี้ ผู้ประกอบวิชาชีพ
การสารารณสุขชุมชนจะต้องเข้าร่วมโครงการหรือกิจกรรมที่สภาการสารารณสุขชุมชนเป็นผู้จัด
ไม่น้อยกว่า ๑๕ หน่วยคะแนน โดยมีเงื่อนไขที่เกี่ยวข้องกับจรรยาบรรณวิชาชีพการสารารณสุขชุมชน
ไม่น้อยกว่า ๕ หน่วยคะแนน

ข้อ 6 กิจกรรมและหน่วยคะแนนที่ได้รับตามประกาศนี้ ให้ใช้เป็นหลักฐานในการต่ออายุ
ใบอนุญาตได้ ๑ ครั้งของการต่ออายุใบอนุญาต

ข้อ 7 ผู้ประกอบวิชาชีพผู้ใดได้รับหน่วยคะแนนตามหลักสูตรและหรือกิจกรรมการศึกษาต่อเนื่อง จากศูนย์การศึกษาต่อเนื่องเพื่อการต่ออายุใบอนุญาตก่อนวันที่ประกาศนี้มีผลบังคับใช้ ให้ถือว่าผู้ประกอบวิชาชีพผู้นั้นได้รับหน่วยคะแนนตามประกาศนี้